Ungal seg tewsatin tiseklanin mucaen s waṭas deg umaḍal, acku d netta uɣur rran lwelha imyura s waṭas.Ungal d adlis asugnan yettas-d s wudem n tesrit yerna ɣezzif yettales-d tidyanin d tezrawt n yemdanen, tasleḍt n yiḥulfan akked irumsa, tagensest n tidet neɣ n yisefka yemgaraden; amesɣaru d wunmas. Imi asegzawal Larousse imeslay-d ɣef wungal dakken: D adlis n tesrit ɣezzifen, yettawi-d ayen ur nelli ara di tilawt, yettmeslay-d ɣef usnerni akked wayen yenan tanefsit n yemdanen yemxalafen1.